স্টাফ রিপোর্টার : পুঁজি বাজারে চাঙ্গাভাব অব্যাহত রয়েছে। গতকাল ডিএসইতে সাড়ে ৬ বছরের মধ্যে সর্বোচ্চ লেনদেন হয়েছে। এর আগে ২০১০ সালের ১২ জুন ডিএসইতে দুই হাজার ৭১ কোটি ৬১ লাখ টাকার শেয়ার লেনদেন হয়েছিল। সপ্তাহের তৃতীয় কার্যদিবস মঙ্গলবার ঢাকা স্টক এক্সচেঞ্জ (ডিএসই) ও চট্টগ্রাম স্টক এক্সচেঞ্জে (সিএসই) গত কার্যদিবসের চেয়ে সূচক ও লেনদেন উভয়ই বেড়েছে। এদিন ডিএসইর প্রধান সূচক ডিএসইএক্স ৯৭ দশমিক ৬১ পয়েন্ট এবং সিএসইতে প্রধান সূচক সিএসসিএক্স ১৭১ দশমিক ০৬ পয়েন্ট বেড়েছে।